ทองพุ่งทำนิวไฮ
ราคาทองแท่งในประเทศทำนิวไฮอีกที่บาทละ 22,550 บาท&nbsp; รูปพรรณ 22,950 บาท ตามทิศทางต่างประเทศ
14 ก.ค. 2554

ราคาทองแท่งในประเทศทำนิวไฮอีกที่บาทละ 22,550 บาท  รูปพรรณ 22,950 บาท ตามทิศทางต่างประเทศ 
สมาคมค้าทองคำ เผยราคาทองคำแท่งในประเทศปรับตัวเพิ่มขึ้นจากช่วงบ่ายวานนี้อีกบาทละ 100 ทำสถิติสูงสุดเป็นประวัติการณ์(นิวไฮ) ต่อเนื่องเป็นวันที่สองที่บาทละ 22,550 บาท
ราคากลางที่สมาคมฯ ประกาศ ล่าสุด เมื่อเวลา 09.33 น.ราคาทองคำแท่งซื้อเข้าบาทละ 22,450 ขายออกบาทละ 22,550 ขณะที่ราคาทองรูปพรรณซื้อเข้าบาทละ 22,118.44 ขายออกบาทละ 22,950 บาท
ขณะที่สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงเปิดตลาดวันนี้ปรับตัวเพิ่มขึ้น 140 ดอลลาร์ฮ่องกง แตะระดับ 14,740 ดอลลาร์ฮ่องกง/ตำลึง
ทั้งนี้ ราคาดังกล่าวเทียบเท่ากับ 1,588.32 ดอลลาร์สหรัฐ/ทรอยออนซ์ เพิ่มขึ้น 15.08 ดอลลาร์สหรัฐ ที่อัตราแลกเปลี่ยน 1 ดอลลาร์สหรัฐ/7.79 ดอลลาร์ฮ่องกงในวันนี้